Μελιτζάνες στον φούρνο με φέτα και σάλτσα ντομάτας
Είναι ένα από τα πιάτα που ετοιμάζουν συχνά στην Κρήτη στα φθινοπωρινά καλέσματα, όσο υπάρχουν οι γλυκές εποχικές μελιτζάνες.
6 μελιτζάνες αργίτικες (έχουν ανοιχτόχρωμη μοβ φλούδα με λεπτές λευκές γραμμές σαν της τσακώνικης) ή φλάσκες, σε μακρόστενες φέτες πάχους 0,5 εκ., 3 ξερά κρεμμύδια, ψιλοκομμένα, 2 σκελίδες σκόρδο, ψιλοκομμένες, 3 ώριμες ντομάτες, ξεφλουδισμένες και ψιλοκομμένες, λίγη πάπρικα γλυκιά, 250 γρ. φέτα (ή μυζήθρα), σε μέτριους κύβους, 1 φλιτζ. τσαγιού ελαιόλαδο, αλάτι, φρεσκοτριμμένο πιπέρι
Για να ετοιμάσουμε τις μελιτζάνες στον φούρνο με φέτα και σάλτσα ντομάτας προαιρετικά, αλατίζουμε τις φέτες μελιτζάνας και τις αφήνουμε σε σουρωτήρι για  20-30 λεπτά.Τις ξεπλένουμε και τις σκουπίζουμε καλά.Προθερμαίνουμε τον φούρνο στους 180°C.Λαδώνουμε τις φέτες με λίγο από το ελαιόλαδο και τις στρώνουμε σε μεγάλο ταψί, το πολύ σε δύο στρώσεις.Ψήνουμε για 30-40 λεπτά, μέχρι να ροδίσουν και να μαλακώσουν καλά.Παράλληλα, σε μέτρια κατσαρόλα ρίχνουμε 4 κουτ. από το υπόλοιπο ελαιόλαδο και 3-4 κουτ. σούπας νερό.Προσθέτουμε τα κρεμμύδια και τα σκόρδα και τα  σοτάρουμε-αχνίζουμε για λίγα λεπτά σε  μέτρια φωτιά, μέχρι να εξατμιστεί το νερό.Ρίχνουμε τις ντομάτες, αλάτι, πιπέρι και  την πάπρικα, ανακατεύουμε και αφήνουμε το μείγμα να πάρει βράση.Χαμηλώνουμε καλά τη φωτιά και σιγομαγειρεύουμε τη σάλτσα για 40-45 λεπτά.Στο διάστημα  αυτό προσθέτουμε σταδιακά και το υπόλοιπο ελαιόλαδο, μέχρι η σάλτσα να δέσει.Προσθέτουμε τη φέτα, ανακατεύουμε και αποσύρουμε από τη φωτιά.Ξεφουρνίζουμε τις μελιτζάνες, αλλά δεν  σβήνουμε τον φούρνο.Λαδώνουμε ένα μέτριο βαθύ ταψί και στρώνουμε εκεί εναλλάξ  φέτες μελιτζάνας και σάλτσα, τελειώνοντας με σάλτσα.Φουρνίζουμε ξανά και ψήνουμε  για 10 λεπτά, μέχρι να μισολιώσουν τα κομμάτια φέτας και να ροδίσουν.Αφήνουμε  το φαγητό να κρυώσει σε θερμοκρασία δωματίου πριν το σερβίρουμε.
Μελιτζάνες,Ντομάτα,Φέτα